stanford-oval/wikipedia huggingface dataset:
คาไลโดสโคป (วงดนตรี)
ผลงาน > ซิงเกิล

ใจไม่แพ้ (มีนาคม พ.ศ. 2559)
อีกสักครั้ง (มีนาคม พ.ศ. 2559)
คอนเสิร์ต

คอนเสิร์ต รำลีก ชักกี้ ธัญญรัตน์ (31 พฤษภาคม 2551)
คอนเสิร์ต จุดประกาย คอนเสิร์ต ซีรีส์ # 37 ตอน “พลังรักในเพลงร็อก (14 กุมภาพันธ์ 2553)
คอนเสิร์ต ร็อก ดาว คอนเสิร์ต (7 กันยายน 2553)
คอนเสิร์ต CHARITY ROCK CONCERT BY MARMALADE CLUB (17 พฤศจิกายน 2555)
คอนเสิร์ต 70 ปี แหลม มอริสัน เปิดกรุตำนานร็อค (20 สิงหาคม 2557)
คอนเสิร์ต Music For Friend (21 กุมภาพันธ์ 2558)
คอนเสิร์ต The Sun & Friends (17 ตุลาคม 2558)
คอนเสิร์ต 70's Once More (29 กรกฎาคม - 11 สิงหาคม 2561)
คอนเสิร์ต ชีวิตสัมพันธ์ Rock On The Beach (11 มกราคม 2562)
คอนเสิร์ต JAM FOR LAM (28 กุมภาพันธ์ 2565)
คอนเสิร์ต Live Music Benefit For Lam Morrison (20 สิงหาคม 2565)
แหล่งข้อมูลอื่น

ฟังเพลงในอัลบั้ม กระชากใจ[ลิงก์เสีย]
ฟังเพลงในอัลบั้ม เหนือกาลเวลา เก็บถาวร 2007-12-16 ที่ เวย์แบ็กแมชชีน
| ด ค กคาไลโดสโคป |
| --- | --- |
 ต้อม อิราวัต บุนนาค  เอ็ดเวิร์ด แวนโซ  ศิริศักดิ์ ศิริโชตินันท์  กิตติ กีตาร์ปืน  อรรถพร ชูโต  ชูชาติ หนูด้วง 
อัลบั้ม:  กระชากใจ (2535)  เหนือกาลเวลา (2537) 
ดูเพิ่มเติม:  รถไฟดนตรี  โซนี่ มิวสิก  ร็อคเคสตร้า  บาราคูดัส
ปลาฉลามวาฬ

| ฉลามวาฬ ช่วงเวลาที่มีชีวิตอยู่: 60–0Ma  PreꞒ Ꞓ O S D C P T J K Pg N      |
| --- | --- |

ฉลามวาฬจากไต้หวันในพิพิธภัณฑ์สัตว์น้ำจอร์เจีย

เปรียบเทียบขนาดกับมนุษย์
สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Orectolobiformes
วงศ์:: Rhincodontidae (Müller and Henle, 1839)
สกุล:: Rhincodon Smith, 1829
สปีชีส์:: R.  typus
ชื่อทวินาม
Rhincodon typus (Smith, 1828)


พิสัยของฉลามวาฬ
ชื่อพ้อง
 Rhiniodontidae Müller and Henle, 1839 (วงศ์)  Rhiniodon Smith, 1828 (สกุล)  Rhiniodon typus Smith, 1828
ปลาฉลามวาฬ (อังกฤษ: whale shark) เป็นฉลามเคลื่อนที่ช้าที่กินอาหารแบบกรองกิน เป็นปลาที่ขนาดใหญ่ที่สุด โดยยาวได้ถึง 8-17.5 ม. และหนัก 21-35 ตัน แต่มีรายงานที่ไม่ได้รับการยืนยันว่ายังมีฉลามวาฬที่ใหญ่กว่านี้ เป็นสัตว์ทะเลชนิดเดียวชนิดเดียวในสกุล Rhincodon ที่ยังคงดำรงเผ่าพันธุ์ถึงปัจจุบัน และวงศ์ Rhincodontidae (ก่อนปี ค.ศ. 1984 ถูกเรียกว่า Rhinodontes) ซึ่งเป็นสมาชิกในชั้นย่อย Elasmobranchii ในชั้นปลากระดูกอ่อน ฉลามวาฬพบได้ในทะเลเขตร้อนและอบอุ่น อาศัยอยู่ในทะเลเปิด มีช่วงอายุประมาณ 70 ปี ฉลามชนิดนี้กำเนิดเมื่อประมาณ 60 ล้านปีมาแล้ว อาหารหลักของฉลามวาฬคือแพลงก์ตอน ถึงแม้ว่ารายการแพลนเน็ตเอิร์ธของบีบีซีจะถ่ายภาพยนตร์ขณะที่ฉลามวาฬกำลังกินฝูงปลาขนาดเล็กไว้ได้พบฉลามวาฬทีชายฝังน้ำตื้นบริเวรเกาะลิบง จ.ตรังน้ำ30 เมตรเที่ยงของวันที่ 20 ธ.ค.2567
ศัพทมูลวิทยาและความผูกพันกับมนุษย์

ฉลามวาฬมีชื่อเสียงในเดือนเมษายน ปี ค.ศ. 1828 ตามตัวอย่างยาว 4.6 ม.ที่จับได้ด้วยฉมวกในอ่าวเทเบิล ประเทศแอฟริกาใต้ หมอทหารที่ชื่อ แอนดริว สมิท (Andrew Smith) ได้ร่วมกับค่ายทหารของอังกฤษในเคปทาวน์บรรยายและจำแนกฉลามวาฬในปีถัดมา เขาตีพิมพ์ลักษณะรายละเอียดมากขึ้นในปี ค.ศ. 1849 ชื่อ "ฉลามวาฬ" มากจากลักษณะของสัตว์ทะเลที่มีขนาดใหญ่เหมือนวาฬและยังกินอาหารแบบกรอกกินเหมือนกันอีกด้วย
ในความเชื่อในศาสนาของชาวเวียดนาม นับถือปลาฉลามวาฬเป็นเทพเจ้า โดยเรียกว่า "Ca Ong" ซึ่งแปลว่า "ท่านปลา"
ในประเทศเม็กซิโกและละตินอเมริกาส่วนมาก ปลาฉลามวาฬถูกรู้จักกันในชื่อ "pez dama" หรือ "domino" มาจากจุดที่เด่นชัดบนตัวมัน ในประเทศเบลีซ รู้จักกันในนาม "Sapodilla Tom" เพราะมักจะพบปลาฉลามวาฬอย่างสม่ำเสมอ ใกล้กับ Sapodilla Cayes ในกำแพงโขดหินแห่งเบลีซ (Belize Barrier Reef)
ในทวีปแอฟริกา ชื่อของฉลามวาฬถูกเรียกกันหลากหลาย: ประเทศเคนยาเรียกว่า "papa shillingi" มาจากตำนานที่ว่าเทพเจ้าได้ขว้างเหรียญเงินลงไปบนตัวฉลามซึ่งได้กลายเป็นจุดของมันในปัจจุบัน ประเทศมาดากัสการ์เรียกว่า "marokintana" หมายถึง "ดาวหลายดวง"
ชาวชวาก็อ้างอิงถึงดวงดาวด้วยเช่นกัน จึงเรียกฉลามวาฬว่า "geger lintang" แปลว่า "มีดาวอยู่บนหลัง" ในประเทศฟิลิปปินส์เรียกว่า "butanding"
ฉลามวาฬ นับเป็นหนึ่งในชนิดของฉลามที่ใกล้สูญพันธุ์แล้วของโลก เนื่องจากถูกจับทำเป็นหูฉลาม และยังไม่เคยมีการพบลูกปลาฉลามวาฬขนาดเล็ก จนกระทั่งเมื่อต้นปี ค.ศ. 2009 จึงมีการค้นพบลูกฉลามวาฬขนาดเล็กความยาว 15 นิ้ว ที่ดอนซอล ในฟิลิปปินส์ และถูกนำเรื่องราวและภาพถ่ายลงในอินเทอร์เน็ตเพื่อการศึกษาต่อไป
ฉลามวาฬ จัดเป็นสัตว์ทะเลขนาดใหญ่ชนิดหนึ่งที่นักดำน้ำต้องการจะพบเห็นตัวและถ่ายรูปมากที่สุด จัดเป็น 1 ใน 5 ผู้ยิ่งใหญ่แห่งท้องทะเล แต่ทว่าไม่ใช่เป็นสัตว์ทะเลที่จะพบเห็นได้ง่าย ๆ แม้กระทั่งนักดำน้ำในทริปเดียวกัน แต่ดำในคนละจุด จุดหนึ่งจะเห็น แต่อีกจุดก็จะไม่เห็น จนเป็นที่กล่าวขานกันในหมู่นักดำน้ำว่า หากใครเคยพบเห็น ก็จะพบตลอด แต่ใครที่ไม่เคยพบ ก็จะไม่พบเลย
การกระจายพันธุ์และถิ่นอาศัย

ฉลามวาฬอาศัยอยู่ในทะเลเขตร้อนและเขตอบอุ่น ตามผิวทะเล นอกจากนี้ในฤดูที่มีปรากฏการณ์การรวมตัวกันของแหล่งอาหารใกล้แนวชายฝั่งสามารถพบฉลามวาฬได้เช่นกัน เช่น
โกลด์เดน สพิต (Gladden Spit) ในประเทศเบลีซ
แนวโขดหินนิงกาโล (Ningaloo Reef) ในรัฐเวสเทิร์นออสเตรเลีย ประเทศออสเตรเลีย
อูตีลา (Útila) ใน ประเทศฮอนดูรัส
โดนโซล (Donsol), พาซาจาโอ (Pasacao) และ บาตันกัส (Batangas) ในประเทศฟิลิปปินส์
ชายฝั่งอิสลา มูเคร์เรส (Isla Mujeres) และอิสลา ออโบซ (Isla Holbox) ในยูคตัน (Yucatan) ประเทศเม็กซิโก
อุทยานแห่งชาติอูจุงกูลอน ในประเทศอินโดนีเซีย
โนซี บี (Nosy Be) ในประเทศมาดากัสการ์
รอบแนวโขดหินโตโฟ (Tofo) ใกล้กับอินอัมบันเน (Inhambane) ในประเทศโมซัมบิก
เกาะมาเฟีย (Mafia), เพมบา (Pemba) และ แซนซิบาร์ ในประเทศแทนซาเนีย
เกาะทะลุ ( Koh Talu ) จังหวัดประจวบคีรีขันธ์ ประเทศไทย
เกาะห้า (Koh Ha) จังหวัดกระบี่ ประเทศไทย
หินแดง หินม่วง (Hin Daeng-Hin Muang) จังหวัดกระบี่ ประเทศไทย มีโอกาสเจอมากที่สุดในโลก
ถึงแม้ว่าโดยปกติแล้วจะพบอยู่ห่างจากชายฝั่ง แต่ก็มีการพบฉลามวาฬใกล้แผ่นดินเช่นกัน อย่างในทะเลสาบหรือเกาะรูปวงแหวนที่เกิดจากหินปะการัง และใกล้กับปากแม่น้ำ  โดยมีพิสัยจำกัดอยู่ในเส้นรุ้งประมาณ ±30° ความลึกไม่เกิน  700 ม. และท่องเที่ยวเร่ร่อนไปทั่ว
ลักษณะ

ลักษณะของฉลามวาฬที่แตกต่างจากฉลามส่วนใหญ่ คือ หัวที่ใหญ่โตมากเมื่อเทียบกับขนาดลำตัว และปากที่อยู่ด้านหน้าแทนที่จะอยู่ด้านล่าง ฉลามวาฬ เกือบทั้งหมดที่พบมีขนาดใหญ่กว่า 3.5 เมตร ใช้เหงือกในการหายใจ มีช่องเหงือก 5 ช่อง มีครีบอก 2 อัน ครีบหาง 2 อัน และ ครีบก้น(หาง) 1 อัน หางของปลาฉลามวาฬอยู่ในแนวตั้งฉาก และโบกไปมาในแนวซ้าย-ขวา แตกต่างจากสัตว์เลือดอุ่นในทะเลที่หางอยู่ในแนวขนานและหายใจด้วยปอด อาทิ วาฬ, โลมา หรือพะยูน เป็นต้น
ในการระบุตัวของฉลามวาฬนั้น พิจารณาจากด้านข้างลำตัว ตั้งแต่ช่องเหงือกช่องที่ 5 จนถึงสิ้นสุดครีบอก โดยแต่ละตัวจะมีจุดที่แตกต่างกันออกไปเป็นอัตลักษณ์ประจำตัว
อาหาร

กินแพลงก์ตอนเป็นอาหาร โดยใช้วิธีกรองกิน แต่ลักษณะการกินอาหารไม่ใช่ปัจจัยที่นักวิทยาศาสตร์ใช้แบ่งฉลามวาฬออกจากฉลามชนิดอื่น ๆ เนื่องจากยังมีปลาฉลามอีก 2 ชนิดที่กินแพลงก์ตอนเป็นอาหารแต่อยู่คนละอันดับกับฉลามวาฬ
ฉลามวาฬปกติเป็นปลาที่อาศัยอยู่ในน้ำลึก และจะขึ้นมากินแพลงก์ตอนในเวลากลางคืนบริเวณผิวน้ำ โดยใช้การดูดน้ำเข้าปากแล้วผ่านช่องกรอง โดยจะทิ่งตัวเป็นแนวดิ่งกับพื้นน้ำ ที่ออสลอบ ในจังหวัดเซบู ของฟิลิปปินส์ ชาวพื้นเมืองที่นั่นซึ่งดั้งเดิมมีอาชีพประมงจับปลาทั่วไป ตั้งแต่ปี ค.ศ. 2010 เป็นต้นมา ได้เปลี่ยนวิถีชีวิตด้วยการโปรยอาหารเลี้ยงฉลามวาฬ เพื่อดึงดูดนักท่องเที่ยวจนกลายเป็นไฮไลต์ของการท่องเที่ยวดำน้ำของที่นี่ โดยอาหารที่ป้อนนั้น คือ เคย และจะมีช่วงเวลาที่ป้อนตั้งแต่ 05.00 หรือ 06.00 น.-13.00 น. ในแต่ละวัน จากนั้นฉลามวาฬก็จะว่ายออกไปทะเลลึกเพื่อหากินเอง ซึ่งเชื่อว่าวิธีการแบบนี้จะไม่ทำให้พฤติกรรมของฉลามวาฬเปลี่ยนไป
การอนุรักษ์

สถานภาพในประเทศไทย ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่าแห่งชาติ พุทธศักราช 2562
แหล่งข้อมูลอื่น

ข้อมูลที่เกี่ยวข้องกับ Rhincodon typus ที่วิกิสปีชีส์
Whale Shark Photo-identification Library เก็บถาวร 2018-01-02 ที่ เวย์แบ็กแมชชีน
Maldives Whale Shark Research Program
Report a whale shark sighting เก็บถาวร 2021-01-01 ที่ เวย์แบ็กแมชชีน
How to photograph a whale shark for mark-recapture research เก็บถาวร 2021-05-26 ที่ เวย์แบ็กแมชชีน
Whale shark research discussion forum เก็บถาวร 2007-11-17 ที่ เวย์แบ็กแมชชีน
Whale Sharks: Gentle Giants of the Seas
Whale Shark research in Mozambique เก็บถาวร 2009-08-31 ที่ เวย์แบ็กแมชชีน
Whale Shark Project
Albino whale shark photographed in Galapagos
A whale shark recorded defecating
| ด ค กสัตว์ป่าสงวนของไทย |
| --- | --- |
ปัจจุบัน:  กระซู่  กวางผา  กูปรี  เก้งหม้อ  ควายป่า  พะยูน  แมวลายหินอ่อน  แรด  ละองละมั่ง  เลียงผา  วาฬบรูด้า  วาฬโอมูระ  สมเสร็จ  สมัน  นกกระเรียน  นกเจ้าฟ้าหญิงสิรินธร  นกแต้วแร้วท้องดำ  เต่ามะเฟือง  ปลาฉลามวาฬ  นกชนหิน  วาฬสีน้ำเงิน 
อดีต:  เนื้อทราย
ประเทศบอสเนียและเฮอร์เซโกวีนาในโอลิมปิกฤดูร้อน 2020

| ประเทศบอสเนียและเฮอร์เซโกวีนา ในโอลิมปิกฤดูร้อน 2020 |
| --- | --- |

รหัสประเทศ: BIH
เอ็นโอซี: คณะกรรมการโอลิมปิกบอสเนียและเฮอร์เซโกวีนา
เว็บไซต์: www.okbih.ba (ในภาษาบอสเนีย เซอร์เบีย และโครเอเชีย)
ณ โตเกียว ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 7 คน  ใน 5 ชนิดกีฬา
ผู้เชิญธงชาติ (พิธีเปิด): ลาริซา เซริช อาเมล ทูกา
ผู้เชิญธงชาติ (พิธีปิด): อาเมล ทูกา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1992 1996 2000 2004 2008 2012 2016 2020 2024
การเข้าร่วมในนามของชาติอื่น
 ยูโกสลาเวีย (ฤดูหนาว 1920–1992)
ประเทศบอสเนียและเฮอร์เซโกวีนาเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนเป็นครั้งที่ 8 ติดต่อกันของประเทศนี้
นี่คือการแข่งขันกีฬาโอลิมปิกที่ประสบความสำเร็จสูงสุดสำหรับบอสเนียและเฮอร์เซโกวีนา จนถึงขณะนี้ ซึ่งเป็นครั้งแรกที่มีนักกีฬามากกว่าหนึ่งคนติด 10 อันดับแรกในประเภทของตน โดย เนดซัด ฮูซิช ได้อันดับที่ 5, อาเมล ทูกา ได้อันดับที่ 6 และ ลาริซา เซริช ได้อันดับที่ 9 นอกจากนี้ เมซุด เปเซอร์ ซึ่งเกือบจะจบการแข่งขันใน 10 อันดับแรกด้วยอันดับที่ 11 แม้จะพัฒนาขึ้นบ้าง แต่บอสเนียและเฮอร์เซโกวีนาก็ยังไม่สามารถคว้าเหรียญรางวัลใดๆ ได้เลยในการแข่งขันกีฬาโอลิมปิกฤดูร้อน 2020
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 2 | 0 | 2 |
| ยูโด | 0 | 1 | 1 |
| ยิงปืน | 0 | 1 | 1 |
| ว่ายน้ำ | 1 | 1 | 2 |
| เทควันโด | 1 | 0 | 1 |
| รวม | 4 | 3 | 7 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
นักกีฬาชาวบอสเนียยังผ่านเกณฑ์การเข้าร่วมด้วยเวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ)
:
หมายเหตุ–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ฮีท> ผล | ฮีท> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| อาเมล ทูกา | 800 เมตร ชาย | 1:45.48 | 2 Q | 1:44.53 | 2 Q | 1:45.98 | 6 |
| นักกีฬา | รายการ | คัดเลือก> ระยะทาง | คัดเลือก> ตำแหน่ง | ชิงชนะเลิศ> ระยะทาง | ชิงชนะเลิศ> ตำแหน่ง |
| --- | --- | --- | --- | --- | --- |
| เมซุด เปเซอร์ | ทุ่มน้ำหนัก ชาย | 21.33 | 3 Q | 20.08 | 11 |
ยูโด

บทความหลัก: กีฬายูโดในโอลิมปิกฤดูร้อน 2020 และ กีฬายูโดในโอลิมปิกฤดูร้อน 2020 – รอบคัดเลือก
บอสเนียและเฮอร์เซโกวีนาส่งนักยูโดหญิงหนึ่งคนเข้าสู่การแข่งขันโอลิมปิก โดยยึดตามการจัดอันดับโอลิมปิกรายบุคคลของสหพันธ์ยูโดนานาชาติสหพันธ์ยูโดนานาชาติ
| นักกีฬา | รายการ/รุ่น | 32 คน> คู่แข่ง ผล | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | แก้ตัว> คู่แข่ง ผล | ชิงชนะเลิศ/ทองแดง> คู่แข่ง ผล | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- | --- |
| ลาริซา เซริช | 78 กก. หญิง |  มาเรนโก (NCA) ชนะ 10–00 |  คินเซอร์สกา (AZE) แพ้ 00–10 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ยิงปืน

บทความหลัก: กีฬายิงปืนในโอลิมปิกฤดูร้อน 2020 และ กีฬายิงปืนในโอลิมปิกฤดูร้อน 2020 – รอบคัดเลือก
บอสเนียและเฮอร์เซโกวีนาได้รับคำเชิญจากสหพันธ์กีฬายิงปืนนานาชาติ (ISSF) ให้ส่งนักยิงปืนลมหญิงไปแข่งขันโอลิมปิก โดยต้องเป็นไปตามคะแนนขั้นต่ำที่ผ่านการคัดเลือก (MQS) ที่ได้รับก่อนวันที่ 5 มิถุนายน 2021
| นักกีฬา | รายการ | คัดเลือก> คะแนน | คัดเลือก> อันดับ | ชิงชนะเลิศ> คะแนน | ชิงชนะเลิศ> อันดับ |
| --- | --- | --- | --- | --- | --- |
| ทาเทียนา เจคาโนวิค | ปืนยาวอัดลม 10 เมตร หญิง | 613.2 | 47 | ไม่ได้ผ่านเข้ารอบ | ไม่ได้ผ่านเข้ารอบ |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2020 และ กีฬาว่ายน้ำในโอลิมปิกฤดูร้อน 2020 – รอบคัดเลือก
นักว่ายน้ำชาวบอสเนียยังผ่านเกณฑ์การคัดเลือกในรายการต่อไปนี้ (สูงสุด 2 นักว่ายน้ำในแต่ละรายการในเวลาคัดเลือกโอลิมปิก (OQT) และอาจรวมถึง 1 นักว่ายน้ำในเวลาคัดเลือกโอลิมปิก (OST)):
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| เอเมียร์ มูราโตวิช | ฟรีสไตล์ 50 เมตร ชาย | 22.91 | 42 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| เอเมียร์ มูราโตวิช | ฟรีสไตล์ 100 เมตร ชาย | 50.43 | 45 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| ลาน่า พูดาร์ | ผีเสื้อ 100 เมตร หญิง | 58.32 | 19 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
เทควันโด

บทความหลัก: กีฬาเทควันโดในโอลิมปิกฤดูร้อน 2020 และ กีฬาเทควันโดในโอลิมปิกฤดูร้อน 2020 – รอบคัดเลือก
บอสเนียและเฮอร์เซโกวีนาส่งนักกีฬาหนึ่งคนเข้าแข่งขันเทควันโดในโอลิมปิกเป็นครั้งแรกนับตั้งแต่ปี 2004 เนดซัด ฮูซิช ได้ตำแหน่งในนรุ่นไลท์เวทชาย (68 กก.) ด้วยการจบอันดับสองอันดับแรกในการแข่งขันรอบคัดเลือกยุโรป 2021 ที่โซเฟีย ประเทศบัลแกเรีย
| นักกีฬา | รายการ/รุ่น | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | แก้ตัว> คู่แข่ง ผล | ชิงชนะเลิศ/ทองแดง> คู่แข่ง ผล | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- |
| เนดซัด ฮูซิช | 68 กก. ชาย |  ซูซูกิ (JPN) ชนะ 22–2 |  เวล (EGY) ชนะ 8–7 |  ราชิตอฟ (UZB) แพ้ 5–28 PTG | Bye |  เร็กเบอร์ (TUR)  แพ้ 13–22 | 5 |
เจสัน ทีค

| เจสัน ทีค |
| --- | --- |
แสดงโดย: เจนเซ่น แอคเคิลส์
วันเกิดตัวละคร: ปี 2522 - ปี 2548
สถานที่เกิดตัวละคร: ฝรั่งเศส
วันย้ายเข้าสมอลวิลล์: ปี 2547
ญาติตัวละคร: เจเนวีฟ ทีค (แม่)
ปรากฏครั้งแรก: ภาค 4 ตอนที่ 1
ปรากฏครั้งสุดท้าย: ภาค 4 ตอนที่ 22
อาชีพ: ผช.โค้ชอเมริกันฟุตบอล โรงเรียนสมอลวิลล์ไฮ
ที่ทำงาน: โรงเรียนสมอลวิลล์ไฮ

เจสัน ทีค เป็นแฟนสาวชาวฝรั่งเศสของลาน่า แลงก์ โดยพบกันเมื่อลาน่าไปเรียนต่อด้านศิลปะที่ฝรั่งเศส ด้วยทุนของเล็กซ์ ลูเธอร์ เจสัน ทีคได้กลับมาที่สมอลวิลล์พร้อมกับลาน่า โดยรับตำแหน่งผู้ช่วยโค้ชทีมอเมริกันฟุตบอลของโรงเรียนสมอลวิลล์ไฮ
เจสัน ทีค แสดงโดยเจนเซ่น แอคเคิลส์ ซึ่งปัจจุบันกำลังโด่งดังในสหรัฐอเมริกา ด้วยบทบาทของหนึ่งในพี่น้องตระกูลวินเชสเตอร์ที่ออกตามหาพ่อแม่ที่หายสาบสูญไป รวมทั้งออกตามล่าปีศาจในละครเรื่อง "Supernatural" โดยอันที่จริงแล้ว ทางทีมงานของละครสมอลวิลล์คิดจะเอาเขามาแสดงเป็นคลาร์ก เค้นท์ถ้าหาทอม เวลลิ่งไม่รับบทแสดงนี้ แต่หลังจากนั้นชื่อของเขาก็ไม่ได้ถูกเมินเฉย ได้มารับบทเจสัน ทีคในละครสมอลวิลล์ ซึ่งทำให้เขาโด่งดัง
ประวัติตัวละคร

เจสัน ทีค เกิดเมื่อปีพ.ศ. 2527 เป็นลูกของเศรษฐินีผู้โด่งดัง "เจเนวีฟ ทีค" (ทับศัพท์ตามคำพากย์ของ UBC) เจสัน ทีครู้เกี่ยวกับเรื่องลึกลับที่เกิดขึ้นกับตัวแม่เขา รวมทั้งปิดบังเรื่องนี้กับลาน่า แลงก์หลังจากคบเธอไป จนกระทั่งเล็กซ์ ลูเธอร์ได้บอกลาน่าให้เริ่มสงสัยเกี่ยวกับเรื่องนี้ ในละครไม่ได้บอกอะไรไว้อย่างชัดเจนนักเกี่ยวกับประวัติของเจสัน ทีค
เจสัน ทีคได้หายสาบสูญไปเมื่อเกิดห่าอุกกาบาตตกลงมายังสมอลวิลล์เป็นครั้งที่สอง หลังจากที่เขาได้บุกเข้าไปในไร่เค้นท์เพื่อสืบหาตัวคลาร์กแล้วอุกกาบาตตกลงมาใส่ที่บ้านเค้นท์ หลังจากนั้นไม่มีใครได้พบเขาอีกเลย
ความรักกับลาน่า แลงก์

เจสันได้พบรักกับลาน่า แลงก์ที่ฝรั่งเศส และได้ตามเธอกลับมาด้วยเมื่อลาน่า แลงก์ตัดสินใจที่จะกลับมายังสมอลวิลล์เพื่อที่จะเรียนชั้นมัธยมปีสุดท้ายของเธออีกครั้ง โดยเจสันได้ตัดสินใจที่จะทำหน้าที่ผู้ช่วยโค้ชของโรงเรียนสมอลวิลล์ไฮเพื่อที่จะได้อยู่ใกล้ชิดกับลาน่า แลงก์ต่อ
ความรักระหว่างเจสันกับลาน่ามีอุปสรรคบ้าง คือตอนที่เล็กซ์ ลูเธอร์ได้เข้ามาเตือนลาน่าเรื่องที่เจสันและแม่ของเธออาจจะรู้เรื่องบางอย่างที่เธอไม่รู้ โดยแสดงหลักฐาน แต่ว่าเธอกับเจสันก็ยังตัดสินใจที่จะรักกันต่อโดยที่ไม่สนเล็กซ์ ลูเธอร์ รวมทั้งแม่ของเขา เจเนวีฟ ทีค
นอกจากนั้น ความรักของเขากับลาน่าก็มีอุปสรรคมากที่สุดเมื่อแม่ของเขา เจเนวีฟ ทีคได้บอกกับเจสันว่า อันที่จริงแล้ว บรรพบุรุษตระกูลทีคเป็นดัทเชส ที่ตัดสินประหารบรรพบุรุษของลาน่าเมื่อนานมาแล้วคือมาร์กาเรต อีโซเบล เทอร์โรซ์ให้รับโทษเผาทั้งเป็นในฐานะเป็นแม่มด และเธอก็เตือนเจสันให้อยู่ห่างจากลาน่าไว้เพราะเธออาจจะกลับมาแก้แค้นเมื่อไรก็ได้
เคาน์เตส มาร์กาเร็ต อีโซเบล เทอร์โรซ์

ในระหว่างที่เจสันพาลาน่าไปยังหลุมศพของเคาน์เตสมาร์กาเร็ต อีโซเบล เทอร์โรซ์ เจเนวีฟได้แอบสะกดรอยไป และเมื่อลาน่าสัมผัสหลุมศพของเคาน์เตสมาร์กาเร็ต อีโซเบล เทอร์โรซ์ เธอก็เรืองแสงและลอยขึ้นไปโดยไม่ทราบสาเหตุ หลังจากเหตุการณ์นั้นผ่านไป ลาน่าก็พบว่ามีแผลรูปประหลาดอยู่บนเอวของเธอ เธอได้ปรึกษาทั้งเล็กซ์, คลาร์ก หรือแม้กระทั่งเจสันเองเกี่ยวกับแผลนี้ ซึ่งตอนหลังเธอก็ได้รู้ว่ามันเป็นสัญลักษณ์ของบรรพบุรุษเธอ เคาน์เตส มาร์กาเรต อีโซเบล เทอร์โรซ์
การแย่งชิงคริสตัลแห่งความรู้

หลังจากเจเนวีฟได้บอกความลับลาน่าให้เจสัน เธอได้บอกอีกว่าทางเดียวที่จะรอดพ้นจากหายนะคือการตามหาคริสตัลสามส่วน ซึ่งจะเป็นประตูสู่พลังอำนาจ ซึ่งคลาร์กก็ได้รับภาระนี้จากจอร์เอลเพื่อที่เขาจะได้ไปยังป้อมสันโดษ และเล็กซ์ก็ตามล่าหาส่วนของคริสตัลอยู่ จึงกลายเป็นว่าเนื้อเรื่องหลักของภาคนี้คือการที่ทั้งสามฝ่ายแย่งชิงคริสตัลสามส่วนเพื่อที่จะได้พลังอำนาจ
คริสตัลส่วนแรก คลาร์กได้มาจากเล็กซ์ในขณะที่คลาร์ก เค้นท์ยังความจำเสื่อมอยู่และยังคิดว่าตัวเองเป็นคาลเอล และไม่มีใครแย่งชิง คริสตัลส่วนที่สามอยู่ที่ไลโอเนลที่ได้มาจากผู้ช่วยของ ดร.สวอนน์ (คริสโตเฟอร์ รีฟ) ซึ่งตอนสุดท้ายเรื่องก็เฉลยว่าอยู่ที่ไลโอเนล ลูเธอร์ เมื่อคริสตัลส่วนนี้เรืองแสงขึ้น หลังจากคาล์กนำคริสตัล2ส่วนที่เหลือไปวางในถ้ำ
ส่วนคริสตัลส่วนที่สอง เป็นคริสตัลที่นับว่าแย่งชิงกันอย่างมันหยดเป็นที่สุดเพราะว่าไปบุกแย่งกันถึงประเทศจีน และผลปรากฏว่าลาน่าและเจสันเป็นผู้ได้คริสตัลอันนี้ไป
ดูเพิ่ม

ตัวละครในสมอลวิลล์
เจนเซ่น แอคเคิลส์
แหล่งข้อมูลอื่น

สมอลวิลล์แอทไทยแลนด์ เก็บถาวร 2016-03-05 ที่ เวย์แบ็กแมชชีน
| ด ค กสมอลล์วิลล์ |
| --- | --- |
ปี:  ปี 1  ปี 2  ปี 3  ปี 4  ปี 5  ปี 6  ปี 7  ปี 8  ปี 9  ปี 10 
ตอน:  รายชื่อตอน  "Pilot"  "Tempest"  "Reckoning"  "Absolute Justice" 
ตัวละคร:  ตัวละครใน"สมอลวิลล์"  คลาร์ค เคนท์  เล็กซ์ ลูเธอร์  ลาน่า แลงก์  โคลอี้ ซัลลิแวน  ไลโอเนล ลูเธอร์  โลอิส เลน  จัสติสลีก 
หัวข้อที่เกี่ยวข้อง:  พลังของคลาร์ก เค้นท์  คริปโตไนท์ 
  Book   Category
ประเทศปานามาในโอลิมปิกฤดูร้อน 2020

| ประเทศปานามา ในโอลิมปิกฤดูร้อน 2020 |
| --- | --- |

รหัสประเทศ: PAN
เอ็นโอซี: คณะกรรมการโอลิมปิกปานามา
เว็บไซต์: www.copanama.com (ในภาษาสเปน)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 10 คน  ใน 5 ชนิดกีฬา
ผู้เชิญธงชาติ (พิธีเปิด): เอเธย์นา ไบลอน อลอนโซ เอ็ดเวิร์ด
ผู้เชิญธงชาติ (พิธีปิด): ฮอร์เก้ คาสเตลบลังโก
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1928 1932–1936 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศปานามาเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันโอลิมปิกฤดูร้อนครั้งที่ 18 ของประเทศ นับตั้งแต่การเข้าร่วมครั้งแรกในปี 1928
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 2 | 2 | 4 |
| มวยสากลสมัครเล่น | 0 | 1 | 1 |
| จักรยาน | 1 | 0 | 1 |
| ยูโด | 0 | 2 | 2 |
| ว่ายน้ำ | 1 | 1 | 2 |
| รวม | 4 | 6 | 10 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
นักกีฬาชาวปานามาผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในกีฬากรีฑาต่อไปนี้ (มีนักกีฬาสูงสุด 3 คนในแต่ละรายการ)
:
หมายเหตุ–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ฮีท> ผล | ฮีท> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| อลอนโซ เอ็ดเวิร์ด | 200 เมตร ชาย | 20.60 | 2 Q | DNF | DNF | ไม่ได้ผ่านเข้ารอบ | ไม่ได้ผ่านเข้ารอบ |
| ฮอร์เก้ คาสเตลบลังโก | มาราธอนชาย | — | — | — | — | 2:33:22 | 75 |
| เกียนนา วู้ดรัฟฟ์ | ข้ามรั้ว 400 เมตร หญิง | 55.49 | 2 Q | 54.22 NR | 2 Q | 55.84 | 7 |
| นักกีฬา | รายการ | คัดเลือก> ระยะทาง | คัดเลือก> ตำแหน่ง | ชิงชนะเลิศ> ระยะทาง | ชิงชนะเลิศ> ตำแหน่ง |
| --- | --- | --- | --- | --- | --- |
| นาคาลี อรันดา | กระโดดไกล ชาย | 6.12 | 27 | ไม่ได้ผ่านเข้ารอบ | ไม่ได้ผ่านเข้ารอบ |
มวยสากลสมัครเล่น

บทความหลัก: กีฬามวยสากลสมัครเล่นในโอลิมปิกฤดูร้อน 2020 และ กีฬามวยสากลสมัครเล่นในโอลิมปิกฤดูร้อน 2020 – รอบคัดเลือก
ปานามาส่งนักมวยหญิงหนึ่งคนเข้าร่วมการแข่งขันโอลิมปิก โดยการยกเลิกการแข่งขันมวยสากลรอบคัดเลือกโซนแพนอเมริกัน 2021 ที่บัวโนสไอเรส ประเทศอาร์เจนตินา นักกีฬาโอลิมปิกริโอ 2016 เอเธย์นา ไบลอน จบการแข่งขันในสามอันดับแรกของรุ่นมิดเดิลเวทหญิง และได้ตำแหน่งในทีมชาติปานามาตามการจัดอันดับคณะทำงานมวยสากลของ IOC สำหรับทวีปอเมริกา
| นักกีฬา | รายการ/รุ่น | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | ชิงชนะเลิศ> คู่แข่ง ผล | ชิงชนะเลิศ> อันดับ |
| --- | --- | --- | --- | --- | --- | --- |
| เอเธย์นา ไบลอน | มิดเดิลเวทหญิง |  พาร์กเกอร์ (AUS) ชนะ 5–0 |  ไพรซ์ (GBR) แพ้ 0–5 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
จักรยาน

บทความหลัก: กีฬาจักรยานในโอลิมปิกฤดูร้อน 2020 และ กีฬาจักรยานในโอลิมปิกฤดูร้อน 2020 – รอบคัดเลือก
ปานามาส่งนักปั่นทีมละ 1 คนเข้าแข่งขันในรายการจักรยานถนนชายเดี่ยวโอลิมปิก โดยจบการแข่งขันในอันดับสองอันดับแรกที่ยังไม่ผ่านการคัดเลือกในการแข่งขันชิงแชมป์แพนอเมริกัน 2019 ที่ประเทศเม็กซิโก ซึ่งถือเป็นการเปิดตัวกีฬาประเภทนี้ของประเทศ
| นักกีฬา | รายการ | เวลา | อันดับ |
| --- | --- | --- | --- |
| คริสโตเฟอร์ ฆูราโด | จักรยานทางไกล ชาย | DNF | DNF |
ยูโด

บทความหลัก: กีฬายูโดในโอลิมปิกฤดูร้อน 2020 และ กีฬายูโดในโอลิมปิกฤดูร้อน 2020 – รอบคัดเลือก
ปานามาผ่านการคัดเลือกนักยูโด 2 คนสำหรับรุ่นน้ำหนักต่อไปนี้ในการแข่งขันครั้งนี้ มิเรียม โรเปอร์ ซึ่งเป็นตัวแทนของเยอรมนีในการแข่งขัน 2 ครั้งก่อนหน้านี้ ได้รับเลือกให้เป็นหนึ่งในนักยูโด 18 อันดับแรกในรุ่นไลท์เวทหญิง (57 กก.) ตามรายชื่อการจัดอันดับโลกของ IJF เมื่อวันที่ 28 มิถุนายน 2021 ขณะที่คริสติน ฮิเมเนซ นักยูโดหน้าใหม่ (รุ่นฮาล์ฟเฮฟวีเวทหญิง 52 กก.) ยอมรับตำแหน่งในทวีปอเมริกาในฐานะนักยูโดอันดับหนึ่งของประเทศนอกเหนือจากตำแหน่งที่ผ่านการคัดเลือกโดยตรง
| นักกีฬา | รายการ/รุ่น | 32 คน> คู่แข่ง ผล | 16 คน> คู่แข่ง ผล | ก่อนรองฯ> คู่แข่ง ผล | รอบรองฯ> คู่แข่ง ผล | แก้ตัว> คู่แข่ง ผล | ชิงชนะเลิศ/ทองแดง> คู่แข่ง ผล | ชิงชนะเลิศ/ทองแดง> อันดับ |
| --- | --- | --- | --- | --- | --- | --- | --- | --- |
| คริสติน ฆิเมเนซ | 52 กก. หญิง |  คูซิอูติน่า (ROC) แพ้ 00–10 | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
| มิเรียม โรเปอร์ | 57 กก. หญิง |  จีซู (KOR) แพ้ 00–10 | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2020 และ กีฬาว่ายน้ำในโอลิมปิกฤดูร้อน 2020 – รอบคัดเลือก
ปานามาได้รับคำเชิญจาก FINA ให้ส่งนักว่ายน้ำที่มีอันดับสูงสุดในโลก 2 คน (เพศละ 1 คน) ในการแข่งขันประเภทบุคคลไปแข่งขันโอลิมปิก โดยจะใช้ระบบคะแนนของ FINA และ/หรือเวลาการคัดเลือกโอลิมปิก (OST)
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| ไทเลอร์ คริสเตียนสัน | กบ 200 เมตรชาย | 2:13.41 | 29 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| ไทเลอร์ คริสเตียนสัน | ผสม 200 เมตรชาย | 2:02.70 | 40 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| เอมิลี่ ซานโตส | กบ 100 เมตรหญิง | 1:12.10 | 35 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ซามูไร

ภาพถ่ายซามูไรในชุดเกราะ ถ่ายในช่วงทศวรรษที่ 1860 โดย เฟรีเช บีอาโต
ซามูไร (ญี่ปุ่น: 侍) แปลเป็นภาษาไทยว่าทหาร คำว่า ซามูไร มีต้นกำเนิดจากคำว่า ซาบูราอู ซึ่งเป็นคำกริยาในภาษาญี่ปุ่นโบราณ ที่มีความหมายว่า รับใช้ ฉะนั้น ซามูไรก็คือคนรับใช้นั่นเอง